Tidspunktet for hvornår du kan modtage folkepension og få udbetalt dine pensionsordninger er aldersafhængige - jo yngre du er, jo senere kan du få dine pensioner ud. Din fødselsdato er derfor afgørende i denne sammenhæng. Du kan se, hvad det betyder for dig i tabellen på denne side om pensionsalder.
Folkepensionsalderen bestemmer, hvornår du tidligst kan modtage folkepension og pensionsudbetalingsalder indikerer, hvornår dine pensioner kan starte udbetaling. Der gælder dog særlige regler for udbetalingen af din pension afhængigt af, hvornår ordningen er oprettet.  Men bruger du andre dele af din formue - f.eks. fri opsparing, friværdi - til at finansiere din pensionstilværelse, kan du i princippet gå på pension, når det passer dig. Det er blot et spørgsmål om opsparingens/formuens størrelse samt dit behov, herunder drømme og ønsker for fremtiden.